Oficiālais Vēstnesis L 306 , 11/11/1988 Lpp. 0032 - 0033

Speciālizdevums somu valodā: Nodaļa 3 Sējums 27 Lpp. 0201

Speciālizdevums zviedru valodā: Nodaļa 3 Sējums 27 Lpp. 0201



Komisijas Regula (EEK) Nr. 3498/88 (1988. gada 9. novembris), ar ko groza Regulu (EEK) Nr. 391/68 un Regulu (EEK) Nr. 1092/80 attiecībā uz nosacījumiem, kuri jāievēro intervences iepirkumos cūkgaļas nozarē un atbalsta piešķiršanā par uzglabāšanu privātajās noliktavās EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3906/87 [2], un jo īpaši tās 5. panta 4. punktu, tā kā intervence un uzglabāšana privātajās noliktavās ir paredzētas, lai produktus uz laiku varētu izņemt no nelīdzsvarota tirgus, lai tos pārdotu atkārtoti, tiklīdz tirgus stāvoklis ir uzlabojies; tā kā attiecīgi produktiem, ko piedāvā intervencei vai uzglabāšanai privātajās noliktavās, jābūt derīgiem lietošanai pārtikā vai dzīvnieku barībā; tā kā Padomes 1987. gada 22. decembra Regula (Euratom) Nr. 3954/87, ar ko nosaka pārtikas produktu un lopbarības maksimāli pieļaujamos radioaktīvā piesārņojuma līmeņus pēc kodolkatastrofas vai citas radioloģiskas avārijas situācijas [3], nosaka radioloģiskas avārijas situācijās veicamo procedūru, lai noteiktu radioaktīvā piesārņojuma līmeņus, kas jāievēro attiecībā uz pārtikas produktu un lopbarību, ja to paredzēts piedāvāt pārdošanai; tā kā tādēļ lauksaimniecības produktus, kuros šādi radioaktīvā piesārņojuma līmeņi ir pārsniegti, nedrīkst ne iepirkt, ne novietot saskaņā ar glabāšanas līgumu; tā kā 3. pants Padomes 1986. gada 30. maija Regulā (EEK) Nr. 1707/86 par nosacījumiem, kas regulē trešo valstu izcelsmes lauksaimniecības produktu importu pēc Černobiļas atomelektrostacijas avārijas [4], kurā jaunākie grozījumi izdarīti ar Regulu (EEK) Nr. 624/87 [5], nosaka maksimāli pieļaujamos radioaktivitātes līmeņus; tā kā pēc Regulas (EEK) Nr. 1707/86 termiņa beigšanās tos pašus maksimāli pieļaujamos līmeņus ietvēra Padomes Regulas (EEK) Nr. 3955/87 [6] 3. pantā, kas to aizstāja; tā kā nevar uzskatīt, ka lauksaimniecības produktiem, kuri pārsniedz maksimāli pieļaujamos līmeņus, ir tirgus prasībām atbilstīga kvalitāte; tā kā ir noskaidrots, ka iepriekšminētās avārijas rezultātā daļa Kopienas lauksaimniecības ražošanas ir bijusi dažādās pakāpēs pakļauta radioaktīvam piesārņojumam; tā kā būtu skaidri jānosaka, ka Kopienas lauksaimniecības produktus, kas pārsniedz vērtības, kuras noteiktas Regulas (EEK) Nr. 3955/87 3. pantā, nedrīkst ne iepirkt, ne novietot saskaņā ar glabāšanas līgumu; tā kā 5. pants Komisijas Regulā (EEK) Nr. 391/68 [7], kurā jaunākie grozījumi izdarīti ar Regulu (EKK) Nr. 4160/87 [8], nosaka nosacījumus, saskaņā ar kuriem drīkst iepirkt cūkgaļu; tā kā 2. pants Komisijas Regulā (EEK) Nr. 1092/80 [9], kurā jaunākie grozījumi izdarīti ar Regulu (EKK) Nr. 201/85 [10], nosaka nosacījumus līgumu noslēgšanai par minētā produkta uzglabāšanu; tā kā šie nosacījumi būtu jākonkretizē; tā kā šīs regulas būtu attiecīgi jāgroza; tā kā pārtikas produktu radioaktīvā piesārņojuma līmenis pēc radioloģiskas avārijas situācijas ir atšķirīgs atkarībā no avārijas rakstura un produktu veida; tā kā lēmums par vajadzību veikt uzraudzību par pašām pārbaudēm atbilstoši jāpielāgo katrai situācijai un jāņem vērā, piemēram, reģionu specifiku, konkrētos produktus un radionuklīdus; tā kā Cūkgaļas pārvaldības komiteja tās priekšsēdētāja noteiktajā termiņā nav iesniegusi atzinumu, IR PIEŅĒMUSI ŠO REGULU. 1. pants 1. Regulas (EEK) Nr. 391/68 5. panta 2. punktam pievieno šādu d) punktu: "d) Maksimāli pieļaujamo radioaktivitātes līmeņu pārsniegšana saskaņā ar Kopienas Regulām. Līmeņi, ko piemēro Kopienas produktiem, kuri piesārņoti Černobiļas atomelektrostacijas avārijas rezultātā, ir tādi, kā tas noteikts Padomes Regulas(EEK) Nr. 3955/87 [11] 3. pantā. Produktu radioaktīvā piesārņojuma līmeni kontrolē vajadzības gadījumā un tikai vajadzīgajā laikposmā. Ja vajadzīgs, kontroles ilgumu un apjomu nosaka saskaņā ar kārtību, kas noteikta Regulas (EEK) Nr. 2759/75 24. pantā." 2. Regulas (EEK) Nr. 1092/80 2. panta 2. punktam pievieno šādu otro daļu: "Tātad par produktiem, kuru radioaktīvais saturs pārsniedz maksimāli pieļaujamos līmeņus, saskaņā ar Kopienas Regulām, nedrīkst noslēgt glabāšanas līgumu. Līmeņi, ko piemēro Kopienas produktiem, kuri piesārņoti Černobiļas atomelektrostacijas avārijas rezultātā, ir tādi, kā tas noteikts Padomes Regulas (EEK) Nr. 3955/87 [*] OV L 371, 30.12.1987., 14. lpp.. pantā. Produktu radioaktīvā piesārņojuma līmeni kontrolē vajadzības gadījumā un tikai vajadzīgajā laikposmā. Ja vajadzīgs, kontroles ilgumu un apjomu nosaka saskaņā ar kārtību, kas noteikta Regulas (EEK) Nr. 2759/75 24. pantā." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1988. gada 9. novembrī Komisijas vārdā — priekšsēdētāja vietnieks Frans Andriessen [1] OV L 282, 1.11.1975., 1. lpp. [2] OV L 370, 30.12.1987., 11. lpp. [3] OV L 371, 30.12.1987., 11. lpp. [4] OV L 146, 31.5.1986., 88. lpp. [5] OV L 58, 28.2.1987., 101. lpp. [6] OV L 371, 30.12.1987., 14. lpp. [7] OV L 80, 2.4.1968., 5. lpp. [8] OV L 392, 31.12.1987., 46. lpp. [9] OV L 114, 3.5.1980., 22. lpp. [10] OV L 23, 26.1.1985., 19. lpp. [11] OV L 371, 30.12.1987., 14. lpp. --------------------------------------------------